thecodefatherco/RoDrive huggingface dataset:
Întrebare: Dacă vehiculul pe care îl conduceți rămâne imobilizat pe calea ferată, aveți următoarea obligație:
Variante de răspuns:
Să scoateți imediat pasagerii din vehicul și să eliberați platforma căii ferate sau, când nu este posibil, să semnalizați prezența vehiculului cu orice mijloc adecvat
Să anunțați poliția
Să porniți autovehiculul prin orice mijloace
Răspuns corect: Să scoateți imediat pasagerii din vehicul și să eliberați platforma căii ferate sau, când nu este posibil, să semnalizați prezența vehiculului cu orice mijloc adecvat
Explicație: Dacă vehiculul pe care îl conduceți rămâne imobilizat pe calea ferată, aveți obligația să scoateți imediat pasagerii din vehicul și să eliberați platforma căii ferate sau, când nu este posibilă eliberarea platformei căii ferate, trebuie să semnalizați prezența vehiculului cu orice mijloc adecvat.
Întrebare: Este interzisă oprirea voluntară:
Variante de răspuns:
Pe trecerile pentru pietoni sau la mai puțin de 25 m, înainte și după acestea
La o distanță mai mică de 100 m, înainte și după trecerea la nivel cu calea ferată
La o distanță mai mică de 50 m, înainte și după stațiile mijloacelor de transport public
Răspuns corect: Pe trecerile pentru pietoni sau la mai puțin de 25 m, înainte și după acestea
Explicație: Se interzice oprirea voluntară a vehiculelor pe trecerile pentru pietoni și la mai puțin de 25 de metri înainte și după acestea. Oprirea este permisă la o distanță mai mică de 100 de metri înainte și după trecerea la nivel cu calea ferată, oprirea fiind interzisă pe trecerile la nivel cu calea ferată curentă și la o distanță mai mică de 50 metri înainte și după acestea. Oprirea este permisa la o distanță mai mică de 50 de metri înainte și după stațiile mijloacelor de transport public, oprirea fiind interzisă în stațiile mijloacelor de transport public de persoane, precum și la mai puțin de 25 metri înainte si după acestea.
Întrebare: Este permisă pătrunderea pe racordurile dintre cele două părți carosabile ale unei autostrăzi?
Variante de răspuns:
Nu
Da, pentru oprire în caz de urgență
Da, pentru întoarcere, în zona intersecțiilor
Răspuns corect: Nu
Explicație: Pe autostradă se interzice pătrunderea pe racordurile dintre cele două parți carosabile. Aceste racorduri vor fi folosite exclusiv pentru situațiile în care administratorul drumului consideră că este necesară devierea circulației în caz de urgențe sau când se execută lucrări de reparații.
Întrebare: Ce tendință prezintă un autoturism cu tracțiune pe spate, dacă accelerați prea puternic în curbă?
Variante de răspuns:
Autoturismul urmează, fără deviere, cursa volanului
Autoturismul tinde să derapeze cu spatele spre exteriorul curbei
Roțile din față se învârtesc în gol
Răspuns corect: Autoturismul tinde să derapeze cu spatele spre exteriorul curbei
Explicație: Atunci când conduceți un autoturism cu tracțiune pe spate și accelerați prea puternic în curbă, autovehiculul are tendința de a derapa spre exteriorul curbei, acest fenomen se numeștesupravirare. De aceea, în curbe trebuie redusă preventiv viteza de deplasare iar accelerarea se va face progresiv, după ieșirea din curbă. Cele două tipuri de derapaje sunt: Subvirarea- este un fenomen ce apare cel mai frecvent în cazul autovehiculelor cu motorul și puntea motoare față. Datorită faptului că roțile punții față sunt atât directoare cât și motoare, are loc o suprasolicitare a acestora în timpul în care autovehiculul virează. Acest fenomen se amplifică pe măsură ce forța de tracțiune (sau, după caz, forța de frânare) crește excesiv în timpul virajului. Cu alte cuvinte, o accelerare puternică sau o frânare bruscă efectuată în timpul virajului va provoca subvirarea autovehiculului. Consecința acestui lucru este pierderea aderenței dintre anvelope și calea de rulare, respectiv înscrierea autovehiculului pe o traiectorie necontrolată (deraparea acestuia).  Supravirarea- este un alt fenomen de natură a duce la pierderea controlului autovehiculului în viraj și constă într-o rotire a autovehiculului în jurul axei sale. Aceasta este o caracteristică specifică autovehiculelor cu roțile motoare pe puntea spate și apare ori de câte ori anvelopele își pierd aderența. Ca și în cazul subvirării, fenomenul are loc în momentul când conducătorul auto frânează puternic în timpul virajului și este puternic accentuat de o uzură excesivă a anvelopelor sau de o parte carosabilă alunecoasă. Pentru a înțelege fenomenul supravirării, închipuiți-vă un transfer al centrului de greutate către partea din față a autovehiculului, concomitent cu pierderea aderenței anvelopelor punții spate.
Întrebare: Ce obligații are conducătorul de vehicule când circulă pe un drum public?
Variante de răspuns:
Să circule numai dacă verificarea medicală lunară este efectuată
Să circule numai pe sectoarele de drum pe care îi este permis accesul și să respecte normele referitoare la masele totale maxime autorizate admise de autoritatea competentă
Să se informeze din timp, la administratorii de drum, în legătură cu eventualele limite maxime și minime de viteză
Răspuns corect: Să circule numai pe sectoarele de drum pe care îi este permis accesul și să respecte normele referitoare la masele totale maxime autorizate admise de autoritatea competentă
Explicație: Legislația rutieră nu prevede obligația de a efectua lunar verificări medicale. Conducătorul de autovehicul, tractor agricol sau forestier ori tramvai, atunci când circulă pe un drum public este obligat să circule numai pe sectoarele de drum pe care îi este permis accesul și să respecte normele referitoare la masele totale maxime autorizate admise de autoritatea competentă, precum și toate celelalte reguli de circulație. Administratorul drumului public are obligația de a instala indicatoare, marcaje sau alte dispozitive care să informeze despre limitele de viteză. Iar dvs. trebuie să respectați semnificația acestora, fără să fiți obligat să vă informați la administratorii de drum în legătură cu eventualele limite maxime și minime de viteză.
Întrebare: Ce îi este interzis conducătorului de vehicule pe timpul deplasării pe un drum public?
Variante de răspuns:
Să transporte în vehicul mai multe persoane decât numărul de locuri înscrise în certificatul de înmatriculare sau înregistrare
Să permită controlul stării tehnice a vehiculului, precum și al bunurilor transportate
Să deschidă ușile vehiculului atunci când este parcat
Răspuns corect: Să transporte în vehicul mai multe persoane decât numărul de locuri înscrise în certificatul de înmatriculare sau înregistrare
Explicație: Îi este interzis conducătorului de autovehicul ca pe timpul deplasării pe un drum public să transporte în autovehicul mai multe persoane decât numărul de locuri înscrise în certificatul de înmatriculare sau înregistrare. Nu îi este interzis ci este obligat să permită controlul stării tehnice a autovehiculului, precum și al bunurilor transportate. Deschiderea ușilor autovehiculului se interzice doar atunci când acesta se afla în mișcare. Atunci când este parcat îi este permis să deschidă ușile autovehiculului, însă acesta este obligat să se asigure că aceasta manevră nu prezintă pericol pentru ceilalți participanți la trafic.
Întrebare: Cum trebuie să conduceți, astfel încât să reduceți poluarea?
Variante de răspuns:
Porniți motorul acționând pedala de accelerație la un sfert din cursă și așteptați ca acesta să se încălzească, pentru a reduce ulterior consumul de carburant
Porniți motorul fără să acționați pedala de accelerație și demarați imediat
Apăsați până la capăt pedala de accelerație, porniți motorul și demarați cu o viteză cât mai mare
Răspuns corect: Porniți motorul fără să acționați pedala de accelerație și demarați imediat
Explicație: Nu trebuie să porniți motorul acționând pedala de accelerație la un sfert din cursă, astfel amestecul aer + carburant devine mai bogat în carburant și va crește poluarea. Nu trebuie să așteptați ca motorul să se încălzească, veți crește semnificativ și inutil consumul de combustibil și poluarea, motorul se va încălzi pe parcursul călătoriei. Primii pași în conducerea ecologica constau în demarajul corect, pornind motorul fără să acționați pedala de accelerație și demarați fără să staționați așteptând încălzirea motorului. Dacă apăsați până la capăt pedala de accelerație, porniți motorul și demarați cu o viteză cât mai mare, veți crește semnificativ și inutil consumul de combustibil și poluarea.
Întrebare: Ce cauze determină poluarea mediului ambiant de către autovehicule?
Variante de răspuns:
Rularea cu viteză redusă, fără motiv
Arderea incompletă și defectuoasă a combustibilului
Defectarea filtrului de benzină sau motorină
Răspuns corect: Arderea incompletă și defectuoasă a combustibilului
Explicație: Rularea cu viteză redusă, cu sau fără motiv, nu determină poluarea mediului ambiant în orice situație, dar dacă se va circula cu turații mari la viteze mici va crește consumul și, implicit, poluarea. Arderea incompletă și defectuoasă a combustibilului va face ca gazele evacuate să conțină mai multe reziduuri și determină poluarea mediului ambiant de către autovehicule. Defectarea filtrului de benzină sau motorină, mai exact înfundarea acestuia, va face ca sistemul de alimentare să nu mai ducă combustibilul către motor, caz în care motorul nu va mai funcționa, dar nu va determina poluarea mediului.
Întrebare: Cum procedează conducătorul autovehiculului / tractorului agricol sau forestier când, aflându-se într-o comună, în imediata apropiere a unei treceri pentru pietoni semnalizate ca atare, intenționează să depășească un vehicul aflat în mișcare?
Variante de răspuns:
Execută depășirea cu viteză redusă
Nu execută depășirea
Execută depășirea cu viteză sporită
Răspuns corect: Nu execută depășirea
Explicație: În situația în care circulați în imediata apropiere a unei treceri pentru pietoni iar în fața dumneavoastră circulă un vehicul, indiferent dacă este vorba despre un autoturism, o bicicletă, o trotinetă electrică sau orice alt vehicul, vă este interzis să îl depășiți pe trecerea pentru pietoni. Trebuie să vă deplasați cu atenție în spatele acestuia până treceți de respectiva trecere pentru pietoni și depășiți acel vehicul doar atunci când s-au creat condiții optime pentru efectuarea manevrei.
Întrebare: Viteza de deplasare trebuie redusă până la 30 km/h în localități sau 50 km/h în afara localităților:
Variante de răspuns:
La trecerea pe lângă grupuri organizate, coloane militare sau cortegii, dacă acestea se află pe drumurile cu o singură bandă de circulație pe sens
La întâlnirea indicatorului „pistă obligatorie pentru bicicliști“
La trecerile la nivel cu calea ferată dublă sau simplă prevăzută cu bariere
Răspuns corect: La trecerea pe lângă grupuri organizate, coloane militare sau cortegii, dacă acestea se află pe drumurile cu o singură bandă de circulație pe sens
Explicație: La trecerea pe lângă grupuri organizate, coloane militare sau cortegii,atunci când drumul are o singură bandă de circulație pe sens, indiferent dacă acestea se află în mers sau staționează, trebuie să reduceți viteza de deplasare astfel încât să circulați cu maxim 30 km/h în localități sau 50 km/h în afara localităților. Legislația rutieră nu vă obligă să reduceți viteza de deplasare astfel încât să circulați cu maxim 30 km/h în localități sau 50 km/h în afara localităților la întâlnirea indicatorului „Pistă obligatorie pentru biciclişti”. La trecerile la nivel cu calea ferată dublă sau simplă prevăzută cu bariere, aveți obligația de a reduce viteza de deplasare, dar NU se specifică până la ce viteză maximă să se facă reducerea vitezei, de aceea nu poate fi considerată corectă această variantă de răspuns.
Întrebare: În care dintre următoarele situații sunteți obligat să circulați cu o viteză care să nu depășească 30 km/h în localități?
Variante de răspuns:
La trecerile pentru pietoni semaforizate
La circulația pe poduri
Pe drumurile cu denivelări semnalizate ca atare
Răspuns corect: Pe drumurile cu denivelări semnalizate ca atare
Explicație: Obligația de a reduce viteza de deplasare la maxim 30 de km/h în localități o aveți la trecerile de pietoniNESEMAFORIZATE, semnalizate prin indicatoare și marcaje, când drumul public are o singură bandă pe sens, iar pietonii aflați pe trotuar, în imediată apropiere a părții carosabile, intenționează să se angajeze în traversare. La trecerile pentru pietoniSEMAFORIZATEnu aveți această obligație de a reduce viteza de deplasare pana la maxim 30 de km/h în localități. La circulația pe poduriNU aveți obligațiade a circula cu o viteză care să nu depășească 30 km/h în localități. Însă, din punct de vedere al conduitei preventive, se recomandă ca pe podurile cu declivitate, în vârful de rampă, să se sporească atenția și, dacă este necesar, să se reducă viteza de deplasare. Pe drumuri cu denivelări, semnalizate ca atare din interiorul localităților, aveți obligația de a circula cu o viteză care să nu depășească 30 km/h.
Întrebare: Ce trebuie să faceți imediat după un accident cu un animal sălbatic?
Variante de răspuns:
Opriți, aprindeți luminile de avarie și asigurați locul accidentului
Înștiințați societățile de protecție a animalelor
Luați vânatul acasă și comunicați societății de asigurare daunele suferite de autoturism
Răspuns corect: Opriți, aprindeți luminile de avarie și asigurați locul accidentului
Explicație: În cazul în care ați fost implicat într-un accident cu un animal sălbatic trebuie să opriţi, aprindeţi luminile de avarie şi asiguraţi locul accidentului, pentru a nu pune în pericol siguranța celorlalți participanți la trafic. Dacă autovehiculul nu poate fi deplasat în afara părții carosabile, aveți obligația de a instala triunghiurile reflectorizante înainte si după autovehicul, la cel puțin 30 de metri, pentru ca ceilalați participanți la trafic să vă observe din timp. Trebuie știut că în acest caz sunteți obligat să vă prezentați la unitatea de poliţie pe raza căreia s-a produs accidentul în cel mult 24 de ore, pentru întocmirea documentelor de constatare. Repararea autovehiculului accidentat se va face doar pe baza autorizației eliberate de poliția rutieră.
Întrebare: Când este indicat să verificați presiunea din anvelope?
Variante de răspuns:
Întotdeauna la 300 km
De regulă, înainte de a porni la drum
Numai pe timp de iarnă, când anvelopele sunt reci
Răspuns corect: De regulă, înainte de a porni la drum
Explicație: Este indicat conducătorilor de vehicule să verifice presiunea din anvelope, de regulă, înaintea de a pleca la drum cu acestea sau cel puțin o dată pe lună, la rece, altfel spus atunci când vehiculul nu a circulat mai mult de 2 ore. Presiunea din pneuri are un rol foarte important, presiunea corectă în pneuri asigură un timp și o distanță optimă la frânare, asigură stabilitate bună în curbe și lungește durata de viață a anvelopelor.
Întrebare: Ce trebuie să folosiți pentru imobilizarea fracturilor de la membrele superioare?
Variante de răspuns:
Atele improvizate
O eșarfă simplă
În acest caz nu se intervine
Răspuns corect: O eșarfă simplă
Explicație: Imobilizarea unei fracturi la mâini și picioare se face prin fixarea cu atele a două articulații învecinate fracturii, mai sus și mai jos de locul fracturii. Sub atelă se aplică bandaj moale de tifon (sau vată) pentru prevenirea lezării țesuturilor moi. În cazul în care nu se dispune de atele, imobilizarea membrelor superioare se poate face cu eșarfe sau triunghiuri de pânză.
Întrebare: Luminile de poziție se folosesc, pe timp de zi, atunci când vehiculul este oprit:
Variante de răspuns:
Pentru urcarea sau coborârea pasagerilor
Din cauza unor avarii
Pentru că vizibilitatea este redusă
Răspuns corect: Pentru că vizibilitatea este redusă
Explicație: Legislația rutieră nu prevede nimic în acest sens. Nu se specifică dacă oprirea se face ziua când plouă torențial, ninge abundent sau este ceață densă ori în alte condiții care reduc vizibilitatea pe drumul public. Mai mult de atât se specifică faptul că oprirea se facepe timp de zi. Atunci când vehiculul este oprit în condiții de vizibilitate redusă, ca de exemplu pe timp de ceață densă, aveți obligația de a pune în funcțiune luminile de poziție sau de staționare.
Întrebare: Scoaterea, pe partea laterală din dreapta, a bastonului reflectorizant de către polițistul care însoțește o coloană oficială de autovehicule obligă conducătorii care circulă în spatele acesteia:
Variante de răspuns:
Să reducă imediat viteza și să circule cât mai aproape de marginea drumului
Să oprească cât mai aproape de marginea drumului, iar acolo unde este posibil, să scoată vehiculul în afara părții carosabile
Să reducă viteza și să iasă în afara drumului imediat ce este posibil, prin viraj la dreapta
Răspuns corect: Să oprească cât mai aproape de marginea drumului, iar acolo unde este posibil, să scoată vehiculul în afara părții carosabile
Explicație: Coloana cu regim prioritar va avea întotdeauna în funcțiune semnale speciale de avertizare sonore și luminoase de culoare roșie care obligă participanții la trafic să oprească în direcția de mers cât mai aproape de marginea drumului, iar arunci când este întâlnită în intersecții, are obligația să îi acorde prioritate de trecere. Prin urmare, atunci când întâlniți o coloană oficială, indiferent dacă polițistul care însoțește coloana scoate brațul cu sau fără baston reflectorizant pe partea dreaptă a autovehiculului poliției, aveți obligația de a opri imediat pe acostament sau, în lipsa acestuia, cât mai aproape de marginea drumului sau bordura trotuarului, în sensul de deplasare.
Întrebare: În care dintre următoarele situații conducătorul unui vehicul este obligat să folosească luminile de întâlnire sau de drum?
Variante de răspuns:
În cazul arterelor de circulație slab iluminate, când vizibilitatea este redusă, în mers, atât în localități, cât și în afara acestora
În cazul staționării pe timp de noapte pe partea carosabilă a drumurilor naționale sau în cazul parcării în locuri special amenajate, dar neiluminate
Pe timp de zi pe drumurile naționale, numai în situațiile în care traficul este supraaglomerat
Răspuns corect: În cazul arterelor de circulație slab iluminate, când vizibilitatea este redusă, în mers, atât în localități, cât și în afara acestora
Explicație: ​Conducătorii de vehicule sunt obligați să folosească luminile de întâlnire sau de drum pe arterele de circulație slab iluminate, când vizibilitatea este redusă, în mers, atât în localități, cât și în afara acestora. În cazul staționării pe timp de noapte pe partea carosabilă a drumurilor naționale se vor folosi luminile de poziție sau de staționare, nu luminile de întâlnire sau de drum așa cum este specificat în întrebare. Iar în cazul parcării vehiculului în locuri special amenajate, dar neiluminate, nu este obligatorie folosirea niciunei lumini, nici măcar a celor de poziție sau de staționare. Conducătorii de autovehicule și tractoare agricole sau forestiere sunt obligați să folosească luminile de întâlnire (faza scurtă) sau luminile pentru circulația diurnă „DRL” și în timpul zilei, atunci când circulă pe drumurile publice. Această obligație se va respectaindiferent de categoria drumului publicpe care se circulă șiindiferent dacă traficul este sau nu supraaglomerat. Mai multe informații despre obligația de a circula și pe timpul zilei cu luminile de întâlnire sau cu luminile pentru circulația diurnă în funcțiune găsiți aici -Obligația de a folosi luminile de întâlnire (faza scrută) sau luminile DRL pe timp de zi.
Întrebare: Este permisă depășirea vehiculelor în intersecții?
Variante de răspuns:
Nu
Da, dacă intersecția este dirijată
Da, dar numai a bicicletelor și a mopedelor
Răspuns corect: Da, dacă intersecția este dirijată
Explicație: Depășirea vehiculeloreste permisăîn intersecțiile dirijate. Intersecțiile pot fi dirijate prin indicatoare de prioritate, prin semnalele luminoase ale semafoarelor sau prin semnale ale polițistului rutier. În toate aceste intersecții fiind permisă manevra de depășire, dar cu condiția să se respecte toate regulile privind efectuarea acestei manevre. Depășirea vehiculeloreste interzisăîn intersecțiilenedirijate. ATENTIE! În intersecțiile nedirijate este interzisă depășirea tuturor vehiculelor, chiar și depășirea bicicletelor sau trotinetelor electrice.
Întrebare: Conduceți un autoturism care tractează o semiremorcă pe un drum național european (E). Care este viteza maximă cu care aveți voie să circulați în afara localităților?
Variante de răspuns:
70 km/h
110 km/h
90 km/h
Răspuns corect: 90 km/h
Explicație: Viteza maximă admisă în afara localităților pentru autovehiculele care tractează remorci sau semiremorci estecu 10 km/h mai micădecât viteza maximă admisă pentru categoria din care face parte autovehiculul trăgător. Prin urmare, atunci când conduceți un autoturism din categoria B care tractează o semiremorcă pe un drum național european (E) din afara localităților, viteza maximă cu care puteți circula este de 100 km/h -10 km/h = 90 de km/h.cc
Întrebare: Într-o zonă pietonală, semnalizată ca atare, sunteți obligat să circulați cu o viteză de:
Variante de răspuns:
Cel mult 30 km/h
Cel mult 20 km/h
Cel mult 5 km/h
Răspuns corect: Cel mult 5 km/h
Explicație: În zonele pietonale semnalizate ca atare (Atenție! Nu în zona trecerilor pentru pietoni) conducătorul de vehicul este obligat să circulecu maxim 5 km/h, să nu stânjenească ori să împiedice circulația pietonilor și, dacă este necesar, să oprească pentru a permite circulația acestora. Conducătorul de vehicul poate intra într-o zonă pietonală numai dacă locuiește în acea zonă sau prestează servicii publice "din poartă în poartă" și nu are altă posibilitate de acces.Atenție!A nu se confunda cu zona rezidențială unde viteza maximă este de20 km/h.
Întrebare: Se interzice întoarcerea vehiculului:
Variante de răspuns:
Pe drumurile supuse restricțiilor de viteză
Pe drumurile cu o singură bandă pe sens
În intersecțiile în care este interzis virajul la stânga
Răspuns corect: În intersecțiile în care este interzis virajul la stânga
Explicație: Pe drumurile supuse restricțiilor de viteză și pe drumurile cu o singură bandă de circulație pentru fiecare sens întoarcerea este permisă, dar cu condiția ca semnalizarea rutieră din respectivul loc să nu interzică această manevră. Atragem atenția că în varianta B de răspuns este vorba despre drumurilecu dublu sens de circulațiedar cu o singură bandă pe fiecare sens de circulație.Nu este vorba despre drumurile cu sens unic. Întoarcerea vehiculelor este permisă în intersecții, inclusiv în cele cu circulație în sens giratoriu. Însă întoarcerea vehiculului nu este permisă în intersecțiileîn care se interzice virajul către stângasau în intersecțiile în careeste necesară manevrarea vehiculului înainte și înapoi.
Întrebare: Când se folosesc luminile de avarie?
Variante de răspuns:
Când un vehicul a rămas în pană sau a fost avariat, fiind imobilizat pe carosabil
Când vehiculul se deplasează foarte lent și constituie un pericol pentru ceilalți participanți la trafic
Când autovehiculul este remorcat
Răspuns corect: Când un vehicul a rămas în pană sau a fost avariat, fiind imobilizat pe carosabil
Când vehiculul se deplasează foarte lent și constituie un pericol pentru ceilalți participanți la trafic
Când autovehiculul este remorcat
Explicație: Regulamentul rutier precizează ca luminile de avarie să se folosească în următoarele situații: Conducătorii de autovehicule şi tramvaie trebuie să pună în funcţiune luminile de avarie, în mod succesiv, în ordinea opririi şi în cazul în care această manevră este impusă de blocarea circulaţiei pe sensul de mers.